KTC แรงไม่ตก! 2 วันกระฉูด 24% ทุบสถิติ”ออลไทม์ไฮ”ต่อเนื่อง โบรกฯ เคาะเป้าใหม่ 245 บ.
KTC แรงไม่ตก! 2 วันกระฉูด 24% ทุบสถิติ “ออลไทม์ไฮ” ต่อเนื่อง ล่าสุด ณ เวลา 10.18 น. อยู่ที่ 239 บาท บวก 21 บาท หรือ 9.63% สูงสุดที่ 246 บาท ต่ำสุดที่ 223 บาท ด้วยมูลค่าซื้อขาย 333.74 ล้านบาท ด้าน โบรกฯ เคาะเป้าใหม่ 245 บ. พร้อมปรับคาดการณ์กำไรปี 61-62 เพิ่ม
18 ม.ค. 2561

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 10.18 น. อยู่ที่ 239 บาท บวก 21 บาท หรือ 9.63% สูงสุดที่ 246 บาท ต่ำสุดที่ 223 บาท ด้วยมูลค่าซื้อขาย 333.74 ล้านบาท

ทั้งนี้ ราคาหุ้น KTC ปรับตัวขึ้นแรง 2 วันติด นับตั้งแต่ราคาปิดอยู่ที่ระดับ 193.50 บาท เมื่อวันที่ 17 ม.ค.60 คิดเป็นการปรับตัวขึ้นถึง 45.50 บาท หรือ 23.5% และทำจุดสูงสุดนับตั้งแต่เข้าซื้อขายในตลาดหลักทรัพย์ฯ ต่ออีกด้วย โดยราคาหุ้นปรับตัวขึ้นตอบรับปัจจัยบวกกำไรปี 60 โตกระฉูด
ด้าน บล.เคจีไอ (ประเทศไทย) ระบุในบทวิเคราะห์ แนะนำ “Outperform” KTC ปรับราคาเป้าหมายเป็น 245 บาทต่อหุ้น จากเดิม 190 บาทต่อหุ้น
ทั้งนี้การลดค่าใช้จ่ายในการตั้งสำรองในไตรมาส 4/60 ชี้ให้เห็นว่า KTC กำลังเริ่มดำเนินนโยบายบริหารค่าใช้จ่ายส่วนนี้เพื่อให้อยู่ในระดับที่เหมาะสมกับและไม่สูงจนเกินไป ดังนั้นทำให้กำไรปรับประมาณสมมติฐานการตั้งสำรองลดลง และปรับรายได้ในส่วนหนี้รับคืนเพิ่มขึ้น
ดังนั้นจึงทำให้กำไร 2561/2562 ปรับเพิ่มขึ้น 7%/11% ตามลำดับ ด้วยการเติบโตกำไร และ ROE ที่เพิ่มขึ้นที่ประมาณ 35% (จาก 26-29% ในอดีต 3 ปี) จึงปรับ PE ที่ใช้ในการคำนวณราคาเหมาะสมเพิ่มขึ้นเป็น 16.5 เท่า(เทียบเท่า PEG 1.0 เท่า)